3.12. Enganxa com a
| 3. El menú «Edita» |

### 3.12. Enganxa com a

Aquesta ordre enganxa els continguts del porta-retalls. Per descomptat, primer heu d'utilitzar l'ordre «Copia», perquè així hi hagi alguna cosa al porta-retalls. Si no, apareix un avís:

o, si hi ha res que heu oblidat, s'enganxarà. No hi ha manera de buidar el porta-retalls.

Aquesta ordre dona accés al submenú:

Figura 16.17. El submenú «Enganxa com a»

- Secció 3.12.1, «Enganxa com a capa nova»

- Secció 3.12.2, «Enganxa com a capa nova en el lloc»

- Secció 3.12.3, «Enganxa com a imatge nova»

- Secció 3.12.4, «Enganxa com a nou pinzell»

- Secció 3.12.5, «Enganxa com a patró nou»

#### 3.12.1. Enganxa com a capa nova

L'ordre Enganxa com a capa nova crea una capa nova a la imatge activa i hi enganxa la informació d'imatge del porta-retalls. Si la imatge no és rectangular o quadrada, les regions que estan fora del llenç queden transparents (es crea automàticament un canal alfa). Heu de copiar la selecció abans d'usar aquesta ordre.

##### 3.12.1.1. Activa l'ordre

Podeu accedir a aquesta ordre des del menú de la imatge: Edita → Enganxa com a → Capa nova.

#### 3.12.2. Enganxa com a capa nova en el lloc

L'ordre Enganxa com a capa nova en el lloc crea una nova capa a la imatge activa i enganxa el contingut del porta-retalls amb les mateixes coordenades d'origen.

Aquesta característica està disponible tant pel porta-retalls com per la memòria intermèdia.

##### 3.12.2.1. Activa l'ordre

Podeu accedir a aquesta ordre des del menú de la imatge: Edita → Enganxa com a → Capa nova en el lloc.

#### 3.12.3. Enganxa com a imatge nova

L'ordre Enganxa com a imatge nova crea una imatge nova i hi enganxa la informació d'imatge del porta-retalls. Si la imatge no és rectangular o quadrada, les regions que estan fora queden transparents (es crea automàticament un canal alfa). Heu de copiar la selecció abans d'usar aquesta ordre, de manera que aconseguireu una imatge amb la mateixa mida que la selecció.

Aquesta ordre funciona igual que l'ordre Fitxer → Crea → Del porta-retalls.

##### 3.12.3.1. Activa l'ordre

Podeu accedir a aquesta ordre des del menú de la imatge: Edita → Enganxa com a → Imatge nova, o fent ús de la drecera de teclat Maj+Ctrl+V.

#### 3.12.4. Enganxa com a nou pinzell

Aquesta ordre obre una finestra de diàleg que us permet posar nom al pinzell nou. El pinzell apareix al diàleg Pinzells.

##### 3.12.4.1. Opcions

Figura 16.18. El diàleg «Nou pinzell»

Nom del pinzell

  Nom del pinzell és el nom que sortirà en el diàleg «Pinzells».

Nom del fitxer

  El pinzell nou es guarda com a Nom del fitxer (amb l'extensió `.gbr`) en el teu directori `pinzells` personal.

Espaiat

  Espaiat: quan el pinzell dibuixa una línia, estampa la icona del pinzell repetidament. Si els estampats estan propers, sembla que sigui una línia contínua.

##### 3.12.4.2. Activa l'ordre

- Podeu accedir a aquesta ordre des del menú de la imatge: Edita → Enganxa com a → Nou pinzell....

#### 3.12.5. Enganxa com a patró nou

Aquesta ordre obre una finestra de diàleg que us permet posar nom al nou patró. El patró apareix a diàleg de patrons.

##### 3.12.5.1. Opcions

Figura 16.19. El diàleg «Nou patró»

Nom del patró

  El Nom del patró és el que sortirà al diàleg Patró.

Nom del fitxer

  El patró nou es guardarà com a Nom del fitxer (amb l'extensió `.pat`) en la vostra carpeta de `patrons` personal.

##### 3.12.5.2. Activa l'ordre

Podeu accedir a aquesta ordre des del menú de la imatge: Edita → Enganxa com a → Nou patró….

3.11. Enganxa dins la selecció al lloc |  | 3.13. Memòria intermèdia

Report a bug in GIMP Report a documentation error