3. Diàlegs relacionats amb el contingut de la imatge
| Capítol 15. Diàlegs |

## 3. Diàlegs relacionats amb el contingut de la imatge

### 3.1. Diàleg del color del Primer pla/Fons

Figura 15.26. El diàleg del color del Primer pla/Fons

El diàleg del color permet gestionar i recollir colors nous. Podeu utilitzar-ho de cinc maneres diferents: GIMP, CMYK, triangle, aquarel·la i escales. Té una pipeta interessant per a recollir un color de qualsevol lloc de la pantalla.

El diàleg cridat des de l'àrea Primer pla/Fons en la caixa d'eines és una mica diferent del que prové del menú de la imatge:

- els lliscadors estan visibles permanentment en lloc de ser seleccionats,

- dotze botons mostren els últims colors utilitzats. Podeu triar un color fent clic sobre un d'aquests botons o afegir el color actiu del primer pla o del fons a aquesta llista de l'historial.

El diàleg funciona tant en el color del primer pla com en el del fons.

#### 3.1.1. Activeu el diàleg

El diàleg «Colors» és un diàleg acoblable; consulteu la secció Secció 2.3, «Diàlegs i acobladors» per a obtenir ajuda sobre el seu ús.

Podeu accedir-hi:

- des d'un menú de la imatge Finestres → Diàlegs acoblables → Colors;

- des del menú de la pestanya de qualsevol diàleg acoblable fent clic a i seleccionant Afegeix una pestanya → Colors,

- des de la caixa d'eines: feu clic sobre el color actiu del Primer pla o del Fons. Disposeu d'un historial de colors.

En el menú Finestres, hi ha una llista de finestres separades que només existeix si almenys un diàleg roman obert. En aquest cas, podeu obrir el diàleg «Colors» des del menú: Finestres → Colors.

#### 3.1.2. Ús del diàleg de colors «Primer pla/Fons»

El selector GIMP

  Amb aquest selector, seleccioneu un color fent clic sobre la franja unidimensional situada en la vora dreta i després a l'àrea bidimensional situada a l'esquerra. La franja unidimensional pot codificar qualsevol dels paràmetres H, S, V, R, G o B, segons el botó pressionat. L'àrea bidimensional codifica els paràmetres dels dos colors complementaris.

CMYK

  Figura 15.27. CMYK

  El selector CMYK representa els colors que s'han d'imprimir en un paper blanc; s'hi accedeix fent clic a la icona impressora. Proporciona la possibilitat de gestionar els colors des del model de color CMYK. Teniu un lliscador que va del blanc fins a la saturació completa (0-100) per a cada color. El Suplement negre (%) és la proporció de negre que s'utilitzarà per a la impressió per a completar els tons foscos.

Triangle

  Figura 15.28. El selector Triangle

  Aquest selector utilitza el model de color HSV . Feu clic al cercle cromàtic i arrossegueu el punter del ratolí per a seleccionar el to. Feu clic i arrossegueu en el triangle per a variar la saturació (verticalment) i el valor (horitzontalment) de manera intuïtiva.

Aquarel·la

  Figura 15.29. Aquarel·la: selector de color

  Aquest selector de color es representa amb un pinzell. La manera de funcionar és una mica diferent dels models presentats fins ara. El principi consisteix a canviar el color actiu del primer pla fent clic en la paleta rectangular. Si el color del primer pla és, per exemple, blanc, llavors es torna vermell si es fa clic a la zona vermella. Els clics repetits reforcen l'efecte. Amb el lliscador que està en la part dreta de la paleta podeu ajustar la quantitat de color amb cada clic: com més alt puja el lliscador, més s'incrementa el color.

Paleta

  Figura 15.30. Paleta: selector de color

  Aquest selector obre una llista de colors de la paleta activa en el Diàleg de paletes. Podeu ajustar els colors del primer pla i els del fons fent clic sobre els colors en la mostra de colors. També es poden utilitzar els cursors per a seleccionar un color.

Escales

  Figura 15.31. El selector d'escales

  Aquest selector mostra una vista global dels canals R, G, B i dels valors H, S, V, situats en els lliscadors.

El selector Pipeta

  El selector de color té un comportament completament diferent que l'eina de selecció de color. En lloc d'escollir els colors de la imatge activa, podeu triar colors de tota la pantalla.

  El desavantatge és que s'obtenen colors després de ser processats per la pila de colors completa del sistema, en particular la gestió del color. Significa que els valors de color resultants poden acabar diferents dels que retorna l'eina de selector de color quan es tria sobre el llenç. Us correspon triar amb coneixement de causa quin selector de color cal utilitzar.

Notació HTML

  Consulteu la Notació HTML. També es poden utilitzar les paraules claus CSS; introduïu la primera lletra d'un color per a obtenir una llista de colors amb la paraula clau, com en l'exemple següent:

  Figura 15.32. Exemple de paraules claus CSS

  Fent clic dret en el quadre de text de la notació HTML, s'obre un menú contextual que permet editar la notació, especialment per a enganxar codis complexes que hàgiu copiat en un altre lloc. Aquest menú té diversos Mètodes d'entrada que permeten utilitzar caràcters estrangers i la possibilitat d'Insereix caràcters de control d'Unicode. És un camp extens que va més enllà d'aquesta ajuda. Consulteu el lloc [UNICODE].

  Figura 15.33. El menú contextual de la notació HTML

Com en la caixa d'eines, podeu commutar el color de primer pla pel del fons fent clic a la fletxa doble, i també restaurar els colors blanc i negre fent clic en els petits quadrats blanc i negre que se superposen parcialment.

2.7. Historial de desfer |  | 3.2. Diàleg dels pinzells

Report a bug in GIMP Report a documentation error