2. Preparació de les imatges per a la web
| Capítol 6. Obtenció d'imatges externes al GIMP |

## 2. Preparació de les imatges per a la web

Un dels usos més comuns del GIMP, és preparar imatges per a llocs web. Això vol dir que, encara que les imatges semblin bones, cal tenir el fitxer tan petit com sigui possible. Aquesta guia pas a pas us mostrarà com crear fitxers petits amb una pèrdua mínima de la qualitat de la imatge.

### 2.1. Imatges amb una proporció de mida/qualitat òptima

Una imatge òptima per a la web depèn del tipus d'imatge i del format de fitxer. S'utilitza el JPEG per a imatges amb molts colors com les fotografies. Una imatge amb menys colors, com un botó, una icona, o una captura de pantalla, s'adapta millor al format PNG.

1. Primer, obriu la imatge com sempre. S'ha obert el nostre Wilber com a imatge d'exemple.

   Figura 6.9. La imatge de Wilber oberta en mode RGBA

2. La imatge està en mode RGB, amb un Canal alfa (RGBA) addicional. Generalment, no cal tenir un canal alfa per a una imatge de la web. Es pot eliminar el canal alfa amb aplana la imatge.

   Una fotografia rares vegades té un canal alfa, per la qual cosa la imatge s'obrirà en mode RGB en lloc d'en mode RGBA, i no haureu d'eliminar el canal alfa.

   | Nota
   Si la imatge té una transició suau a les àrees transparents, no hauríeu de treure el canal alfa, ja que la informació utilitzada per a la transició no es desa en el fitxer. Per a exportar una imatge amb àrees transparents que no tenen una transició suau, (com les imatges GIF), suprimiu el canal alfa.

3. Després d'aplanar la imatge, exporteu la imatge a format PNG.

| Nota
Podeu exportar la vostra imatge en format PNG amb la configuració predeterminada. Sempre s'utilitza la compressió màxima en crear la imatge. La compressió màxima no té cap efecte sobre la qualitat de la imatge o el temps necessari per a mostrar la imatge, però triga més a exportar. Una imatge JPEG, però, perd qualitat a mesura que la compressió augmenta. Si la vostra imatge és una fotografia amb molts colors, hauríeu d'utilitzar jpeg. L'objectiu principal és trobar el millor equilibri entre la qualitat i la compressió. Podeu trobar més informació sobre aquest tema a Secció 1.2.3, «Exporta com a JPEG».

Capítol 6. Obtenció d'imatges externes al GIMP |  | 2.2. Reduint encara més la mida del fitxer

Report a bug in GIMP Report a documentation error