5.3. Pipeta
| 5. Altres |

### 5.3. Pipeta

Figura 14.173. La Pipeta de la caixa d'eines

L'eina pipeta s'utilitza per seleccionar un color de qualsevol imatge a la pantalla. En fer clic a un punt de la imatge, se substituirà el color actiu pel qual heu fet clic. Per defecte, l'eina funciona a la capa activa, però l'opció Mostra fusionada permet agafar el color que es veu a la imatge, per la combinació de totes les capes. Només s'utilitzen els colors de les capes visibles. Una Finestra d'informació s'obre en fer clic a la imatge.

#### 5.3.1. Activació de l'eina

Podeu arribar a aquesta eina de diverses maneres:

- Al menú imatge a Eines → Pipeta,

- Si feu clic a la icona de l'eina a la caixa d'eines,

- si premeu la tecla drecera O,

- si premeu la tecla Ctrl mentre s'utilitza una eina de pintura. El diàleg Pipeta no s'obre durant aquesta operació i l'eina es manté sense canvis després de deixar anar la tecla. No obstant això, podeu obtenir informació mitjançant la Finestra del punter.

#### 5.3.2. Tecles modificadores

Ctrl

  El Ctrl no hi fa res. Però, quan utilitzeu una eina de pintura, si premeu Ctrl, podeu triar colors sense haver de canviar a l'eina Pipeta de colors.

Maj

  Si no està marcada l'opció Ús de la finestra d'informació, prement la tecla Maj s'obrirà la finestra d'informació de la Pipeta en fer clic sobre un píxel.

  | Nota
  La Informació del punter dona la mateixa informació de forma permanent. Compte, per defecte és la Mostra fusionada.

#### 5.3.3. Opcions

Figura 14.174. Opcions de la Pipeta

Les opcions de l'eina es mostren en una finestra enganxada sota la caixa d'eines quan s'activa una eina. També s'hi pot accedir des de la barra del menú imatge a Finestres → Finestres acoblables → Opcions d'eines que obre la finestra d'opcions de l'eina seleccionada.

Mostra fusionada

  La casella de selecció mostra fusionada, quan està habilitada tindrà la informació del color com a composició de totes les capes visibles. Hi ha informació sobre la mostra fusionada disponible al glossari, Mostra fusionada.

Mitjana de la mostra

  El regulador del Radi ajusta la grandària de l'àrea quadrada utilitzada per determinar el color mitjà de la mostra. Si es va fent clic a la capa, el punter del ratolí mostrarà la mida del quadrat o del radi.

Escolliu l'objectiu (Ctrl)
  Només agafa

    El color del píxel seleccionat es mostra en una finestra d'informació, no s'utilitza en un altre lloc.

  Estableix el color del primer pla

    El color del primer pla, tal com es mostra en l'àrea de color de la caixa d'eines, tindrà el color del píxel on es faci clic.

  Estableix el color del fons

    El color del fons, tal com es mostra en l'àrea de color de la caixa d'eines, tindrà el color del píxel on es faci clic.

  Afegeix a la paleta

    Quan es marca aquesta casella, el color triat és enviat a la paleta de colors activa. Veure Editor de paletes.

Utilitzeu la finestra d'informació

  Quan s'activa aquesta opció, la finestra d'informació s'obre automàticament. La tecla Maj permet alternar aquesta possibilitat de forma temporal.

  Figura 14.175. Finestra d'informació de la Pipeta

5.2. Camins |  | 5.4. Lupa

Report a bug in GIMP Report a documentation error