4.12. Capgira
| 4. Eines de transformació |

### 4.12. Capgira

Figura 14.158. Eina Capgira

L'eina Capgira fa capgirar les capes o seleccions, tant horitzontalment com verticalment. Quan una selecció s'inverteix, es crea una nova capa amb la Selecció flotant. Podeu utilitzar aquesta eina per a crear reflexos.

#### 4.12.1. Activació de l'eina

Podeu accedir a l'eina Capgira de diferents maneres:

- Des de la barra del menú imatge Eines/ Eines de transformacióCapgira,

- Fent clic a la icona de l'eina: a la caixa d'eines,

- utilitzant la combinació de les tecles Maj+F.

#### 4.12.2. Tecles de control (per defecte)

Ctrl

  La tecla Ctrl permet canviar els modes de capgirament entre la vertical i l'horitzontal.

#### 4.12.3. Opcions

Figura 14.159. Opcions de l'eina «Capgira»

Les opcions de l'eina es mostren en una finestra enganxada sota la caixa d'eines quan s'activa una eina. També s'hi pot accedir des de la barra del menú imatge a Finestres → Finestres acoblables → Opcions d'eines que obre la finestra d'opcions de l'eina seleccionada.

Afectar

  | Nota
  Aquestes opcions es descriuen en les Eines de transformació comunes.

Tipus de capgirament

  Els paràmetres de l'eina controlen el capgirament en una direcció horitzontal o vertical. La tecla Ctrl permet alternar el commutador.

Retallat

  | Nota
  Aquestes opcions es descriuen en les Eines de transformació comunes.

Utilitzant les guies

  Amb el GIMP-2.10, podeu utilitzar les guies com a eix de volteig, en lloc del predeterminat centre de la capa: col·loca una guia, obre l'eina Capgira i feu clic a la guia.

  A l'esquerra: imatge original amb una guia activada.

  A la dreta: resultat amb l'opció Retallar = Retall.

4.11. Esbiaixa amb tiradors |  | 4.13. Eina gàbia

Report a bug in GIMP Report a documentation error