9.2. Creació ràpida d'un pinzell
| 9. Varia la mida del pinzell |

### 9.2. Creació ràpida d'un pinzell

Dues maneres fàcils de crear un pinzell:

1. Primer, el mètode «súper ràpid». Teniu un tros de la imatge que voldríeu convertir-la en pinzell, per després pintar o dibuixar amb l'eina llapis, pinzell, aerògraf… Seleccioneu-la amb l'eina de selecció rectangular (o el·líptica), després feu una Copia d'aquesta selecció i immediatament podreu veure aquesta còpia en la primera posició del diàleg dels pinzells, amb el nom de «Porta-retalls». Es pot utilitzar immediatament.

   Aquest pinzell és temporal: desapareix quan tanqueu el GIMP. Amb el GIMP-2.10, podeu fer-lo permanent fent clic al botó Duplica aquest pinzell a la part inferior del panell.

   Figura 7.21. La selecció es converteix en un pinzell després de copiar

2. El segon mètode és més elaborat.

   Premeu Fitxer → Nou, per exemple, amb una amplària i una longitud de 35 píxels i en les opcions avançades trieu un Espai de color en Escala de grisos i Ompliu amb: blanc.

   Amplieu aquesta imatge nova per a engrandir-la i li feu un dibuix amb llapis negre.

   Deseu-la amb una extensió .gbr al directori /home/name_of_user/.config/GIMP/2.10/brushes/.

   En el diàleg dels pinzells, feu clic al botó Actualitza els pinzells.

   I el vostre magnífic pinzell apareix al mig dels altres pinzells. Podeu utilitzar-lo immediatament, sense reiniciar el GIMP.

   Figura 7.22. Passos per a crear un pinzell

   Dibuixeu una imatge, anomena i desa com a pinzell

   Actualitza els pinzells

   Utilitza el pinzell

9. Varia la mida del pinzell |  | 10. Degradats

Report a bug in GIMP Report a documentation error